Żgur li ftit kienu dawk li ħebrithom qalbhom li l-Brażil setgħu jaqilgħu tkaxkira lbieraħ fl-ewwel semi-finali tat-Tazza tad-Dinja. Madankollu raġel mir-Renju Unit irnexxielu jirbaħ madwar €3,100 ewro wara li qata’ r-riżultat finali ta’ 7 – 1. Il-ġukatur mir-Renju Unit poġġa ħames Sterlini fuq ir-riżultat eżatt bil-possibilità li jirbaħ tkun ta’ 500/1. Oħrajn irnexxielhom jirbħu somma tajba wkoll wara li qatgħu r-riżultat ta’ 5 – 0 fil-half time. It-telfa tal-Brażil ta’ 7 -1 kienet l-agħar waħda fl-istorja tal-Brażil fejn din kienet ukoll l-ewwel darba li t-tim tilef f’logħba kompetittiva uffiċjali f’darhom sa mill-1975. Waqt li għal miljun ta’ Brażiljani r-riżultat ta’ 7-1 kien ifisser lejl ta’ dmugħ u umiljazzjoni dinjija, kif mistenni għal dan il-ġukatur kienet okkażjoni ta’ ferħ u ċelebrazzjoni bis-saħħa tal-istess Brażiljani.